### | | | | --- | --- | | | | | --- | | **Teknik- og Miljøudvalget** 4. februar 2016 Sagsnr. 710-2015-33879 Dok.nr. 710-2015-328743 Alvin Jepsen | | 14.                 Forslag til Lokalplan nr. 366 - Boligområde ved [adresse] i [adresse] - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U, ØK, BY, høring, TM-U, ØK, BY |
| Lovgrundlag | Planloven |

###

**SAGENS INDHOLD**

Byrådet skal i denne sag tage stilling til et forslag til
lokalplan for et kommunalt ejet areal på 1,6 ha, som ligger nord for [adresse] i
[adresse].

Lokalplanen er udarbejdet for at muliggøre salg af
byggegrunde i [adresse], idet kommunen ikke har flere grunde til salg i byen.
Lokalplanen skal herudover skabe de planmæssige rammer for udvikling af et nyt
boligområde med mulighed for otte åben-lave boligparceller og fastlægge
placering af områdets veje og stier.

**VURDERING**

Lokalplanområdet er i kommuneplanen udlagt til tæt-lavt og
åben-lavt boligformål.  Lokalplanen ligger inden for kommuneplanramme 8.BO.1 og
er i overensstemmelse med kommuneplanen.

Lokalplanen vurderes at udgøre en naturlig fortsættelse af
den eksisterende boligbebyggelse og muliggør en eventuelt senere videreførelse
af [adresse] mod nordvest.

Teknik og Kultur har foretaget en screening af lokalplanen
efter ”Lov om miljøvurdering af planer og programmer”. Det vurderes, at de
miljømæssige konsekvenser som følge af lokalplanens gennemførelse er af en
sådan karakter, at det ikke er nødvendigt at udarbejde en egentlig
miljøvurdering.

**ØKONOMI**

Lokalplanen åbner mulighed for
byggemodning af området med anlæg af veje, stier og efterfølgende grundsalg. I
tilknytning til byggemodningen skal der udenfor lokalplanområdet erhverves
arealer til placering af et regnvandsbassin. Områdets veje, stier og
fællesarealer, herunder beplantning og grønne områder, vil sammen med
vedligeholdelsesforpligtelsen blive overdraget til den grundejerforening, der
stiftes for området. Regnvandsbassinet etableres og vedligeholdes af [adresse]
Forsyning.

Byggemodningen forventes igangsat
i 2017, når lokalplanen er endelig vedtaget. Der er ikke afsat rådighedsbeløb
til byggemodningen, hvorfor udgifterne hertil i givet fald skal indgå i Budget
2017-2020.

**INDDRAGELSE**

Borgerinddragelse og kommunikation om lokalplanforslaget
sker efter reglerne i planloven. Det er et selvstændigt mål med planloven, at
offentligheden i videst muligt omfang inddrages i planlægningsarbejdet.

Når Byrådet har godkendt lokalplanforslaget, skal det
offentliggøres ved annoncering på kommunens hjemmeside med en indsigelsesfrist
på mindst otte uger.

**INDSTILLING**

Direktøren for Teknik og Kultur indstiller til Byrådet:

1. At ”Forslag til lokalplan 366 – Boligområde ved
[adresse] i [adresse]” godkendes og fremlægges i offentlig høring i otte uger.

**BESLUTNING**

**Bilag**

|  |  |
| --- | --- |
| Forslag til Lokalplan 366 - Boligområde ved [adresse] i [adresse] 710-2016-27224 |